BBL ร่วง 2% เซ่นกำไรไตรมาส 4 ต่ำคาด หลังตั้งสำรองพุ่ง-รายได้ค่าธรรมเนียมลด
BBL ร่วง 2% เซ่นกำไรไตรมาส 4 ต่ำคาด หลังตั้งสำรองพุ่ง-รายได้ค่าธรรมเนียมลด
22 ม.ค. 2564

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ณ เวลา 10.01 น. อยู่ที่ระดับ 124 บาท ลบ 3 บาท หรือ 2.36% สูงสุดที่ระดับ 124 บาท ต่ำสุดที่ระดับ 122.50 บาท ด้วยมูลค่าการซื้อขาย 613.36 ล้านบาท

ด้านบทวิเคราะห์บล.ฟิลลิป (ประเทศไทย) ระบุว่า BBL มีกำไรไตรมาส 4/63 ที่ 2.4 พันล้านบาท ต่ำกว้าที่คาดมาก เนื่องจากการตั้งสำรองสูงกว่าที่คาดไว้ โดยกำไรลดลงถึง 70% จากปีก่อน เนื่องจากรายได้ดอกเบี้ยลด และไม่มีกำไรจากเงินลงทุนเหมือนปีก่อน และลดลง 40.3% จากไตรมาสก่อน จากรายได้ดอกเบี้ยลดลง และสำรองเพิ่มสูงขึ้น
ด้านกำไรปี 63 ที่ 1.7 หมื่นล้านบาท ลดลง 52% จากปีก่อน เนื่องจากรายได้ค่าธรรมเนียมลด และไม่มีกำไรจากการขายเงินลงทุนเหมือนในปีก่อน ในขณะที่การตั้งสำรองยังสูงมากขึ้นด้วย
อย่างไรก็ดี คงประมาณการกำไรปี 64 ของ BBL ไว้ที่ 3.9 หมื่นล้านบาท โดยมองว่าประโยชน์จากการควบรวมจะเริ่มเห็นได้ชัดในปีนี้ ทำให้กำไรเติบโตสูงถึง 128% และมองว่า BBL ถึงแม้ว่า NPL จะยังเพิ่มสูงขึ้น แต่มีสำรองเพื่อรองรับไว้จำนวนมาก ยังคงราคาพื้นฐานไว้ที่ 131 บาท แนะนำ “ทยอยซื้อ”